Diari Oficial de la Generalitat Valenciana


Sumari del DOGV 7817, del 29-06-2016 (2016/4387)

RESOLUCIÓ de 29 d'abril de 2016, de la Conselleria d'Educació, Investigació, Cultura i Esport, per la qual es modifiquen els ensenyaments impartits pel centre privat d'Educació Infantil, Primària i Secundària La Devesa d'Elx.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4387


Data del document
:   29-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 29 d'abril de 2016, de la Conselleria d'Educació, Investigació, Cultura i Esport, per la qual es modifiquen els ensenyaments impartits pel centre privat d'Educació Infantil, Primària i Secundària La Devesa d'Elx. [2016/4387]  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària La Devesa d'Elx, amb el codi 49058796, que sol·licita la modificació de l'autorització per supressió del cicle formatiu de grau superior de Gestió de Vendes i Espais Comercials i autorització del cicle formatiu de grau mitjà de Conducció d'Activitats Fisicoesportives en el Medi Natural i del cicle formatiu de grau superior de Dietètica.  
  
Vist l'informe favorable de la Direcció General de Centres i Personal Docent, de data 12 d'agost de 2015, respecte a l'adequació de les instal·lacions proposades quant a espais educatius.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions i l'informe de la Inspecció Educativa respecte a la relació del professorat i les titulacions respectives dels ensenyaments afectats.  
Vista la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 1147/2011, de 29 de juliol, pel qual s'estableix l'ordenació general de la Formació Professional del sistema educatiu (BOE 30.07.2011); el Reial Decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària (BOE 12.03.2010); l'annex V del Reial Decret 777/1998, de 30 abril, pel qual es despleguen determinats aspectes de l'ordenació de la formació professional en l'àmbit del sistema educatiu (BOE 08.05.1998); l'Ordre de 25 de maig de 2004, de la Conselleria d'Infraestructures i Transport, per la qual es desplega el Decret 39/2004, de 5 de març, del Govern Valencià, en matèria d'accessibilitat en l'edificació de pública concurrència quant a la zona afectada per l'ampliació i la modificació sol·licitada, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris (BOE 09.04.1992).  
  
Vista la proposta del director general de Centres i Personal Docent, de data 29 d'abril de 2016, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOCV 22.09.2015), i en virtut de la delegació establida en la Resolució de 26 de març de 2013, resolc:  
  
Primer  
Modificar els ensenyaments autoritzats del centre privat d'Educació Infantil, Primària i Secundària La Devesa d'Elx, amb el codi 04905838, en els termes que s'especifiquen a continuació:  
- Supressió del cicle formatiu de grau superior de Gestió de Vendes i Espais Comercials (codi ensenyament: 88689827944).  
- Autorització del cicle formatiu de grau mitjà (1r curs i FCT) de Conducció d'Activitats Fisicoesportives en el Medi Natural (codi ensenyament: 25578845808), amb la impartició d'un curs presencial de 30 llocs escolars.  
- Autorització del cicle formatiu de grau superior (1r i 2n curs) de Dietètica (codi ensenyament: 61464691657), amb la impartició de dos cursos presencials de 20 llocs escolars cada curs.  
Es manté la resta de la composició del centre.  
  
Segon  
La present resolució donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics s'han de considerar referits al pròxim curs escolar.  
De conformitat amb el que estableixen els articles 07, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Comunitat Valenciana.  
  
València, 29 d'abril de 2016.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.